title: 2013/572/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Европейската агенция за околната среда за финансовата 2011 година#Резолюция на Европейския парламент от 17 април 2013 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за околната среда за финансовата 2011 година

text:
               16.11.2013

               BG

               Официален вестник на Европейския съюз

               L 308/216

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно освобождаването от отговорност във връзка с изпълнението на бюджета на Европейската агенция за околната среда за финансовата 2011 година
   (2013/572/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за околната среда за финансовата 2011 година,

               —

               като взе предвид доклада на Сметната палата относно годишните отчети на Европейската агенция за околната среда за финансовата 2011 година, придружен от отговорите на Агенцията (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 401/2009 на Европейския парламент и на Съвета от 23 април 2009 г. относно Европейската агенция за околната среда и Европейската мрежа за информация и наблюдение на околната среда (4), и по-специално член 13 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0070/2013),

               1.

               Освобождава от отговорност изпълнителния директор на Европейската агенция за околната среда във връзка с изпълнението на бюджета на Агенцията за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за околната среда, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 80.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 126, 21.5.2009 г., стр. 13.

      (5)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за околната среда за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската агенция за околната среда за финансовата 2011 година,

                  —

                  като взе предвид доклада на Сметната палата относно годишните отчети на Европейската агенция за околната среда за финансовата 2011 година, придружен от отговорите на Агенцията (1),

                  —

                  като взе предвид препоръката на Съвета от 12 февруари 2013 г. (05753/2013 – C7-0041/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Регламент (ЕО) № 401/2009 на Европейския парламент и на Съвета от 23 април 2009 г. относно Европейската агенция за околната среда и Европейската мрежа за информация и наблюдение на околната среда (4), и по-специално член 13 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0070/2013),

                  А.

                  като има предвид декларацията на Сметната палата, че е получила достатъчна увереност, че годишните отчети на Европейската агенция за околната среда („Агенцията“) за финансовата 2011 година са надеждни и че свързаните с тях операции са законосъобразни и редовни,

                  Б.

                  като има предвид, че бюджетът на Агенцията за финансовата 2011 година е 62,2 милиона евро,

                  В.

                  като има предвид, че Европейската служба за борба с измамите (OLAF) започна вътрешно разследване на Агенцията;

         Бюджетно и финансово управление

                  1.

                  Въз основа на окончателните годишни отчети отбелязва, че субсидията на Комисията за Агенцията за 2011 г. е в размер на 35 445 155,69 EUR, в сравнение с 34 674 450,58 EUR през 2010 г., и че общите приходи са в размер на 44 447 489,45 EUR (45 550 051,50 EUR през 2010 г.); изразява задоволство, че 132 от 134-те налични щатни бройки са били заети и отбелязва, че до края на 2011 г. са били назначени на работа 82 договорно наети служители и командировани национални експерти.

                  2.

                  Въз основа на доклада на Сметната палата отбелязва, че Агенцията е извършила плащане в размер на 6 061 EUR към международна организация за околната среда, което е свързано с участието на служители на Агенцията в организирани от тази организация експедиции през февруари и май 2011 г.; отбелязва, че не е била проведена процедура за възлагане на обществена поръчка и не е съставен договор за тези експедиции; отбелязва, че Агенцията е платила разходите за пътуване в размер на 11 625 EUR; отбелязва констатациите на Сметната палата, че изпълнителният директор на Агенцията е бил член на ръководството на организацията до април 2011 г. и че това би могло да представлява конфликт на интереси.

                  3.

                  Отчита, че след като през април 2011 г. Сметната палата е уведомила Агенцията за евентуален конфликт на интереси, изпълнителният директор се е оттеглил от ръководството на другата организация.

         Възлагане на обществени поръчки

                  4.

                  Получи допълнително изясняване на договорните отношения на Агенцията с Ace&Ace, датско дружество за видеопродукция със седалище в Копенхаген; отбелязва, че през 2011 г., след провеждане на открита тръжна процедура, Агенцията е възложила на Ace&Ace договор за видеопродукция (EEA/COM/10/001 – лот 5) с бюджет, достигащ 1 000 000 EUR; подчертава, че критериите за възлагане се различават значително от тези, които са използвани за предходния търг за видеопродукция (EEA/CCA/07/001 – лот 1) и включват ограничаващи критерии, като „достъп до услуги по редактиране в близост до ЕАОС“; отчита изявлението на изпълнителния директор (6), че 16 дружества, намиращи се в близост до Агенцията, са подали документи по тази процедура за възлагане на обществени поръчки и че 15 са изпълнявали всички критерии; получи от Агенцията списък, който съдържа имената и адресите на всички, които са внесли документи по поканата за подаване на оферти по EEA/COM/10/001.

                  5.

                  Отбелязва, че след отправяне на открита покана за подаване на оферти през 2007 г. е сключен рамков договор с N1 Creative със седалище в Лондон, което възлага някои услуги на Ace&Ace като подизпълнител; изтъква, че още между 2007 и 2008 г. Агенцията е сключила два договора за услуги с Ace&Ace на обща стойност 101 000 EUR, без да е проведена процедура за възлагане на обществена поръчка, но в съответствие с правилата за прилагане на Финансовия регламент (изключителни права); отбелязва получените от органа по освобождаване от отговорност подробности относно броя и вида на проектите, изпълнени по този договор от N1 Creative, от една страна, и от Ace&Ace, от друга страна.

                  6.

                  Информиран е от изпълнителния директор на Агенцията (7), че понастоящем OLAF разследва тези договори за видеопродукция.

         Прозрачност

                  7.

                  Отбелязва констатацията на Сметната палата, че през годините Агенцията е увеличила прозрачността на процедурите за набиране на персонал; отбелязва обаче, че в доклада на Сметната палата все пак се установява смесване на критериите за допустимост с критериите за подбор по отношение на изискваните години професионален опит; отбелязва също така, че липсват доказателства, че съдържанието на писмените тестове и праговете за преминаването им са определени преди разглеждането на кандидатурите.

                  8.

                  Отбелязва, че Агенцията е започнала да прилага препоръките на Сметната палата.

         Резултати от дейността

                  9.

                  Подчертава, че Комисията трябва да упражнява своите надзорни функции чрез участието си в управителния съвет и бюрото на ЕАОС, в границите, определени в Регламент (ЕО) № 401/2009, и при надлежно зачитане на юридическата автономност на Агенцията; подчертава, че Парламентът трябва да бъде редовно информиран.

                  10.

                  Приветства факта, че персоналът и дейностите по управление на Агенцията, процесите на контрол на качеството, продуктите и услугите, административните услуги и строителните услуги са включени заедно в стратегическата област в „Стратегията на ЕАОС за 2009—2013 г.“.

         Конфликти на интереси

                  11.

                  Отчита, че управителният съвет и администрацията на Агенцията са подобрили политиката на Агенцията относно конфликтите на интереси с цел да се избягват такива проблеми в бъдеще; отбелязва въвеждането на предварително одобрение от страна на управителния съвет за членството на изпълнителния директор във външни управителни съвети и консултативни органи.

                  12.

                  Отбелязва въвеждането на формуляр, който да бъде подписван от консултанти и изпълнители относно техните права и задължения, с което те декларират, че се въздържат от всякакво поведение или действие, което може да наруши тяхната независимост или да се отрази неблагоприятно върху тяхната позиция, тяхната работа или имиджа на Съюза.

                  13.

                  Приветства новите процедури, одобрени от управителния съвет на Агенцията на неговото 65-о заседание, проведено на 12 декември 2012 г., и в частност:

                              —

                              обучение относно предотвратяването на конфликти на интереси във въвеждащата програма за нови служители,

                              —

                              изискване за подписване на формуляр А1 „Задължения на длъжностните лица и другите служители в Европейската агенция за околната среда съгласно Правилника за длъжностните лица и Условията за работа“ и разписка за получаването на екземпляр от Правилника за длъжностните лица и Условията за работа на другите служители на Европейския съюз,

                              —

                              обучение по въпросите на етиката и морала относно задълженията и задачите на служителите и процедура за докладване на нередности (механизъм за „подаване на сигнали за нарушения“),

                              —

                              връчване на служителите на екземпляр от Европейския кодекс за добро поведение на администрацията и екземпляр от решението на управителния съвет от 22 юни 2004 г. за прилагането на този кодекс в Агенцията;

                        отчита информацията, получена от Агенцията относно прилагането на горепосочените процедури, както и относно всякакви допълнителни промени, свързани с управлението на конфликти на интереси;

                  14.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 17 април 2013 г. (8) относно резултатите от дейността, финансовото управление и контрола на агенциите.

         (1)  ОВ C 388, 15.12.2012 г., стр. 80.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 126, 21.5.2009 г., стр. 13.

         (5)  ОВ L 357, 31.12.2002 г., стр. 72.

         (6)  Вж. отговорите на изпълнителния директор на Европейската агенция за околната среда при изслушването относно освобождаването от отговорност във връзка с изпълнението на бюджета на децентрализираните агенции на ЕС за 2011 година, организирано от комисията по бюджетен контрол на 24 януари 2013 г.

         (7)  Пак там.

         (8)  Приети текстове, P7_TA(2013)0134 (вж. страница 374 от настоящия брой на Официален вестник).


title: 2012/556/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на общия бюджет на Европейския съюз за финансовата 2010 година, раздел VI — Европейски икономически и социален комитет#Резолюция на Европейския парламент от 10 май 2012 година съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2010 година, раздел VI — Европейски икономически и социален комитет

text:
               17.10.2012

               BG

               Официален вестник на Европейския съюз

               L 286/109

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на общия бюджет на Европейския съюз за финансовата 2010 година, раздел VI — Европейски икономически и социален комитет
   (2012/556/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2010 година (1),

               —

               като взе предвид годишните отчети на Европейския съюз за финансовата 2010 година (COM(2011) 473 – C7-0261/2011) (2),

               —

               като взе предвид годишния доклад на Европейски икономически и социален комитет пред органа по освобождаване от отговорност относно вътрешните одити, осъществени през 2010 г.,

               —

               като взе предвид годишния доклад на Сметната палата за изпълнението на бюджета за финансовата 2010 година, придружен от отговорите на институциите (3),

               —

               като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2010 година съгласно член 287 от Договора за функционирането на ЕС,

               —

               като взе предвид член 314, параграф 10 и членове 317, 318 и 319 от Договора за функционирането на ЕС,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0092/2012),

               1.

               Освобождава от отговорност генералния секретар на Европейския икономически и социален комитет във връзка с изпълнението на бюджета на Европейския икономически и социален комитет за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата, Европейския омбудсман и на Европейския надзорен орган по защита на данните и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 64, 12.3.2010 г.

      (2)  ОВ C 332, 14.11.2011 г., стр. 1.

      (3)  ОВ C 326, 10.11.2011 г., стр. 1.

      (4)  ОВ C 332, 14.11.2011 г., стр. 134.

      (5)  ОВ L 248, 16.9.2002 г., стр. 1.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 10 май 2012 година
      съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2010 година, раздел VI — Европейски икономически и социален комитет
      ЕВРОПЕЙСКИЯТ ПАРЛАМЕНТ,

                  —

                  като взе предвид общия бюджет на Европейския съюз за финансовата 2010 година (1),

                  —

                  като взе предвид годишните отчети на Европейския съюз за финансовата 2010 година (COM(2011) 473 – C7-0261/2011) (2),

                  —

                  като взе предвид годишния доклад на Европейски икономически и социален комитет пред органа по освобождаване от отговорност относно вътрешните одити, осъществени през 2010 г.,

                  —

                  като взе предвид годишния доклад на Сметната палата за изпълнението на бюджета за финансовата 2010 година, придружен от отговорите на институциите (3),

                  —

                  като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2010 година съгласно член 287 от Договора за функционирането на ЕС,

                  —

                  като взе предвид член 314, параграф 10 и членове 317, 318 и 319 от Договора за функционирането на ЕС,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на Комисията по бюджетен контрол (A7-0092/2012),

                  1.

                  Констатира, че през 2010 г. Европейският икономически и социален комитет (ЕИСК) е разполагал с бюджетни кредити за поети задължения с общ размер от 127 200 000 EUR (122 000 000 EUR през 2009 г.), при степен на усвояване от 98 % (98 % през 2009 г.); подчертава, че бюджетът на ЕИСК е с чисто административен характер, като 70 % от средствата се изразходват за лицата, работещи в институцията, а 30 % – за сгради, обзавеждане, оборудване и различни оперативни разходи.

                  2.

                  Призовава ЕИСК да сведе увеличенията на бюджетите си през идните години до абсолютен минимум и да финансира новите разширени дейности предимно чрез икономии.

                  3.

                  Повтаря призива от своята резолюция от 10 май 2011 г. (6) относно освобождаването от отговорност на ЕИСК във връзка с изпълнението на бюджета за финансовата 2009 година Комитетът да извърши незабавно цялостен преглед на разходите във всички сфери на дейност, с цел гарантиране на ефективност на всички разходи и определяне на възможности за икономии, които биха намалили натиска върху бюджета в настоящия период на строги икономии в Съюза.

                  4.

                  Приветства факта, че в годишния си доклад Сметната палата заключава, че въз основа на извършените одити за годината, приключила на 31 декември 2010 г., плащанията за административни и други разходи на институциите и органите не са засегнати от съществени грешки; вероятният процент грешки в областта на административните разходи като цяло се оценява на 0,4 % (вж. точки 7.9 и 7.10).

                  5.

                  Подчертава, че в своя годишен доклад за 2010 г. Сметната палата отправи забележки относно възстановяването на пътните разноски на членовете на ЕИСК и процедурите за възлагане на обществени поръчки при прилагането на ограничена процедура.

                  6.

                  Отбелязва със задоволство, че на 6 декември 2011 г. Бюрото на ЕИСК взе решение за реформа на системата за възстановяване на разноски на членовете, която е насочена по-конкретно към възстановяване на стойността на билетите за превоз въз основа единствено на действителните разходи, като по този начин се приравняват дневните и пътните надбавки към тези на членовете на ЕП, и която предвижда надбавки за компенсиране на времето, посветено от членовете на изпълнението на техните функции, и свързаните административни разходи, всичко това като се има предвид, че членовете на ЕИСК не получават възнаграждения и пенсии от бюджета на Съюза.

                  7.

                  Насърчава и очаква бързо изпълнение на гореспоменатото решение от 6 декември 2011 г.

                  8.

                  Изразява учудването си от големия брой полети, фактурирани от членовете на ЕИСК през 2010 г., и дългите разстояния, които покриват те (средно 2 000 км); отправя искане към ЕИСК да представи подробен списък на всички полети, фактурирани през 2010 г., в който да се посочват началното летище, междинните спирки, дестинацията, дължината на полета и разходите на средства на европейските данъкоплатци.

                  9.

                  Приветства факта, че промените, направени на срещата на Бюрото на ЕИСК на 21 февруари 2012 г. по отношение на удостоверяването на присъствие и възстановяването на разходи за участие във видеоконференции, съответстваха в общи линии на предложенията на Парламента (по-солидна обосновка за изплащането на надбавката по член 12 от Решение на Бюрото на Европейския икономически и социален комитет от 21 февруари 2012 г. относно възстановяването на разходи и надбавки, получени от членовете на Комитета и от делегатите на консултативната комисия, както и от техните заместници, и заличаване на точката относно видеоконференциите); очаква резултатите от преговорите между ЕИСК и Съвета за постигането на окончателно и задоволително решение по всички тези въпроси, решаването на които зависи от Съвета.

                  10.

                  Отбелязва със задоволство решението на Бюрото на ЕИСК, съгласно което декларациите за финансовите интереси на членовете следва да се публикуват; отбелязва със задоволство, че решението вече се изпълнява.

                  11.

                  Приветства скорошния и повишен интерес на членовете на ЕИСК към финансовите и бюджетните въпроси, по-конкретно в групата за бюджета, която носи пълноценна отговорност както за изготвянето на бюджета, така и за наблюдението на неговото изпълнение; изразява желание за укрепване на сътрудничеството между членовете на ЕИСК и Комисията по бюджетен контрол на Парламента.

                  12.

                  Приветства факта, че двата комитета – Комитетът на регионите и ЕИСК, в крайна сметка получиха сертификат от EMAS (Схемата на Европейския съюз по управление на околната среда и одитиране) на 27 декември 2011 г.; би желал да бъде информиран всяка година относно планирания и/или постигнатия напредък за по-нататъшното намаляване на отрицателното въздействие върху околната среда на дейностите на комитетите.

                  13.

                  Изразява задоволство от резултатите, посочени в доклада за средносрочна оценка на действието на споразумението за административно сътрудничество между Комитета на регионите и ЕИСК; отбелязва най-вече, че създаването на съвместни служби даде възможност на двата Комитета да реализират бюджетни икономии; изразява надежда, че Комитетите ще изпълнят препоръките, отправени в областта на персонала (по-голяма хармонизация на правилата), социалните и медицинските услуги и вътрешните услуги.

                  14.

                  Предлага подобрена съвместимост между приоритетните бюджетни редове на двата Комитета; счита, че това от своя страна ще доведе до увеличаване на икономиите и до допълнително задълбочаване на междуинституционалното сътрудничество.

                  15.

                  Приветства решението, взето от ЕИСК на 24 април 2012 г., да организира оценка на своята работа, както постъпи Комитетът на регионите (CAF (7): Обща рамка за оценка) вследствие на препоръката, съдържаща се в тази резолюция, както е приета от комисията по бюджетен контрол на 27 март 2012 г.

                  16.

                  Отбелязва също така със задоволство, че ЕИСК взе надлежно под внимание забележките на Сметната палата и на всички вторично оправомощени разпоредители с бюджетни кредити е изпратена бележка, припомняща основните елементи, които следва да бъдат спазвани в процедурите за възлагане на обществени поръчки; отбелязва също така, че ЕИСК ще положи повече усилия, за да гарантира, че комисиите за оценка разполагат с необходимия опит в областта на обществените поръчки.

                  17.

                  Призовава ЕИСК да подобри качеството на обобщението относно дейността на службата за вътрешен одит, за да може Парламентът да бъде в състояние да прави оценка на механизмите за надзор и контрол в рамките на ЕИСК; подчертава, че обобщението следва да предоставя достатъчна и адекватна информация; призовава ЕИСК незабавно да изпрати преработена версия на компетентната комисия на Парламента.

                  18.

                  Счита приложение Г от годишния отчет за дейността, в което са включени показателите за дейността и изпълнението, за много полезно; изразява загриженост поради факта, че 12,3 % от заявения устен превод е бил анулиран, което е разход на стойност 913 344 EUR; би искал да бъде информиран какви спешни мерки се предприемат за решаване на този проблем.

                  19.

                  Призовава за по-добро финансово планиране и управление на бюджета с цел избягване на подобни ситуации в бъдеще.

                  20.

                  Очаква към годишния доклад за дейността в бъдеще да бъде добавена подробна таблица за всички служители на ЕИСК, класифицирани по категория, степен, пол, участие в професионално обучение и националност.

                  21.

                  Отново отправя искане към Омбудсмана да информира Комисията по бюджетен контрол за резултатите от разследванията относно процедурите за повишаване на служителите.

                  22.

                  Призовава всички становища, издадени от ЕИСК, да бъдат прилагани към съответните досиета.

         (1)  ОВ L 64, 12.3.2010 г.

         (2)  ОВ C 332, 14.11.2011 г., стр. 1.

         (3)  ОВ C 326, 10.11.2011 г., стр. 1.

         (4)  ОВ C 332, 14.11.2011 г., стр. 134.

         (5)  ОВ L 248, 16.9.2002 г., стр. 1.

         (6)  ОВ L 250, 27.9.2011 г., стр. 98.

         (7)  Обща рамка за оценка, Европейски институт по публична администрация, Маастрихт 2006 г.


title: 2013/582/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Европейския институт за иновации и технологии за финансовата 2011 година#Резолюция на Европейския парламент от 17 април 2013 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския институт за иновации и технологии за финансовата 2011 година

text:
               16.11.2013

               BG

               Официален вестник на Европейския съюз

               L 308/248

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно освобождаването от отговорност във връзка с изпълнението на бюджета на Европейския институт за иновации и технологии за финансовата 2011 година
   (2013/582/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския институт за иновации и технологии за финансовата 2011 година,

               —

               като взе предвид доклада на Сметната палата относно годишните отчети на Европейския институт за иновации и технологии за финансовата 2011 година, придружен от отговорите на Института (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 (3) на Съвета, и по-специално член 208 от него,

               —

               като взе предвид Регламент (ЕО) № 294/2008 на Европейския парламент и на Съвета от 11 март 2008 г. за създаване на Европейски институт за иновации и технологии (4), и по-специално член 21 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0108/2013),

               1.

               Освобождава от отговорност директора на Европейския институт за иновации и технологии във връзка с изпълнението на бюджета на Института за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейския институт за иновации и технологии, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 110.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 97, 9.4.2008 г., стр. 1.

      (5)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския институт за иновации и технологии за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейския институт за иновации и технологии за финансовата 2011 година,

                  —

                  като взе предвид доклада на Сметната палата относно годишните отчети на Европейския институт за иновации и технологии за финансовата 2011 година, придружен от отговорите на Института (1),

                  —

                  като взе предвид препоръката на Съвета от 12 февруари 2013 г. (05753/2013 – C7-0041/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Регламент (ЕО) № 294/2008 на Европейския парламент и на Съвета от 11 март 2008 г. за създаване на Европейски институт за иновации и технологии (4), и по-специално член 21 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на Комисията по бюджетен контрол (A7-0108/2013),

                  A.

                  като има предвид декларацията на Сметната палата, че е получила достатъчна увереност, че годишните отчети на Европейския институт за иновации и технологии („Институтът“) за финансовата 2011 година са надеждни и че свързаните с тях операции са законосъобразни и редовни;

                  Б.

                  като има предвид, че Институтът, който се намира в Будапеща, беше създаден с Регламент (ЕО) № 294/2008;

                  В.

                  като има предвид, че Комисията предостави финансова самостоятелност на Института на 8 юни 2011 г.;

                  Г.

                  като има предвид, че 2011 г. е първата година, когато Сметната палата публикува доклад относно годишните отчети на Института; като има предвид, че одитираният период е от 8 юни до 31 декември 2011 г.;

                  Д.

                  като има предвид, че общият бюджет на Института за 2011 година възлизаше на 64 294 640 EUR;

                  Е.

                  като има предвид, че безвъзмездната финансова помощ представлява около 90 % от бюджета на Института и следователно нейното отражение върху изпълнението на бюджета е значително; като има предвид, че безвъзмездните средства за Общностите на знанието и иновациите (ОЗИ) възлизаха на сумата от 56 847 080 EUR;

                  Ж.

                  като има предвид, че съгласно Регламента за създаване на Института неговият бюджет за 2011 г. беше финансиран със субсидия от Съюза, помощ от Европейската асоциация за свободна търговия (ЕАСТ) и помощ, предоставена от приемащата държава членка;

                  З.

                  като има предвид, че Институтът подписа приемно споразумение с правителството на Република Унгария на 23 март 2010 г.;

                  И.

                  като има предвид, че в края на 2011 г. Институтът отчете отрицателен бюджетен резултат от 1 824 955,81 EUR (6); като има предвид, че Институтът признава резултата като условен актив; като има предвид, че съгласно насоките на счетоводните служби на Комисията отрицателният бюджетен резултат не следва да се завежда като вземания срещу Комисията, тъй като пренесените суми обикновено се анулират частично;

                  Й.

                  като има предвид, че през 2010 и 2011 г. Институтът и неговият партньор Генералната дирекция „Образование и култура“ работиха заедно, за да създадат подходящи вътрешни структури и процедури, които да позволяват на Института да управлява средствата на Съюза в съответствие с принципите на добро финансово управление и да отговаря на минималните условия за неговата финансова самостоятелност; като има предвид, че тези условия (7) бяха определени като предпоставка за въвеждането на:

                              —

                              ефективно разделение между служебните задължения на разпоредителя с бюджетни кредити и тези на счетоводителя,

                              —

                              оперативна счетоводна система, даваща възможност за използване на средствата, които трябва да бъдат проверени и отразени в отчетите на Съюза,

                              —

                              подходяща процедура за плащания, гарантираща добро финансово управление на средствата на Съюза,

                  1.

                  Приветства доклада на Сметната палата относно годишните отчети на Института за финансовата 2011 година.

         Бюджетно и финансово управление

                  2.

                  Припомня въз основа на годишните отчети, че общият бюджет на Института за 2011 г. беше в размер на 64 294 640 EUR.

                  3.

                  Признава от годишните отчети, че през 2011 г. бюджетът на Института за периода на финансова самостоятелност (юни – декември) възлизаше на сумата от 9 794 873,70 EUR.

                  4.

                  Отбелязва от годишните отчети, че приносът на Съюза за периода на финансова самостоятелност беше 8 234 873,70 EUR; отбелязва също така, че този принос включва сумата от 191 433,87 EUR, предоставена от държавите от ЕАСТ – принос, събиран от Комисията, която го прехвърля на Института, заедно със субсидията на Съюза.

                  5.

                  Припомня, че Институтът подписа приемно споразумение с правителството на Република Унгария на 23 март 2010 г.; припомня, че съгласно споразумението приемащата държава членка се ангажира да допринася за обезпечаване на разходите за персонал на Института с оглед покриване на разходите за възнаграждения на 20 служители в продължение на пет години; отбелязва също така, че приносът за 2011 г. трябва да бъде осигурен чрез пет годишни вноски в размер на 1 560 000 EUR.

         Счетоводна система

                  6.

                  Признава от годишните отчети, на 8 юни 2011 г. Институтът въведе счетоводна отчетност на базата на текущо начисляване (ABAC) – счетоводната система, използвана от Комисията за водене на бюджетно счетоводство; отбелязва също така, че на 8 юни 2011 г. системата за управление на договори беше обезпечена чрез модула ABAC „Договори“.

                  7.

                  Отбелязва от годишните отчети, че за общото счетоводство Институтът започна да прилага на 8 юни 2011 г. системата SAP, която се използва от Комисията и е пряко свързана със системата ABAC; отбелязва също така, че в периода между 1 януари и 7 юни 2011 г. Институтът използваше счетоводната система на своя партньор генералната дирекция.

                  8.

                  Отбелязва от годишните отчети, че от 19 декември 2011 г. системата за управление на активи беше обезпечена чрез модула ABAC „Активи“.

         Поети задължения

                  9.

                  Отбелязва от годишните отчети (8), че степента на изпълнение за цялата година е 97,21 % за бюджетните кредити за поети задължения, 83,83 % за бюджетните кредити за плащания и 67,33 % за плащанията срещу задължения.

                  10.

                  Отбелязва, че степента на изпълнение за периода на финансова самостоятелност е 92,81 % за бюджетните кредити за поети задължения, 24,70 % за бюджетните кредити за плащания и 11,48 % за плащанията срещу поети задължения; призовава Института да информира органа по освобождаване от отговорност за действията, които ще предприеме за отстраняване на тези слабости, тъй като ниската степен на изпълнение показва затруднения при планирането и изпълнението на бюджета.

                  11.

                  Признава, че степента на изпълнение за бюджетните кредити за поети задължения по дял I („Разходи за персонал“) за цялата година е 73,28 %, а степента на изпълнение за бюджетните кредити за плащания спрямо бюджетните кредити за поети задължения е 92,79 %.

                  12.

                  Отбелязва, че степента на изпълнение за бюджетните кредити за поети задължения по дял I („Разходи за персонал“) за периода на финансова самостоятелност е 63,36 %, а степента на изпълнение за бюджетните кредити за плащания спрямо бюджетните кредити за поети задължения е 88,56 %; призовава Института да информира органа по освобождаване от отговорност за действията, които ще предприеме за отстраняване на тези слабости, тъй като ниската степен на изпълнение показва затруднения при планирането и изпълнението на бюджета.

                  13.

                  Признава от годишните отчети, че степента на изпълнение за бюджетните кредити за поети задължения по дял II („Оперативни разходи“) е била 72,41 % в края на 2011 г., а степента на изпълнение за бюджетните кредити за плащания е била 47,77 %; призовава Института да информира органа по освобождаване от отговорност за действията, които ще предприеме за отстраняване на тези слабости, тъй като ниската степен на изпълнение показва затруднения при планирането и изпълнението на бюджета.

                  14.

                  Отбелязва, че степента на изпълнение за бюджетните кредити за поети задължения по дял II („Оперативни разходи“) за периода на финансова самостоятелност е 70,32 %, а степента на изпълнение за бюджетните кредити за плащания спрямо бюджетните кредити за поети задължения е 42,13 %; призовава Института да информира органа по освобождаване от отговорност за действията, които ще предприеме за отстраняване на тези слабости, тъй като ниската степен на изпълнение показва затруднения при планирането и изпълнението на бюджета.

                  15.

                  Отбелязва, че степента на изпълнение за бюджетните кредити за поети задължения по дял III („Оперативни разходи“) за цялата година е 99,32 %, а степента на изпълнение за бюджетните кредити за плащания спрямо бюджетните кредити за поети задължения е 66,39 %; отбелязва също така, че степента на изпълнение за бюджетните кредити за поети задължения във връзка с безвъзмездните средства за ОЗИ и създаването на Института е 100 % и че съотношението от 66,39 % между бюджетните кредити за плащания и бюджетните кредити за поети задължения във връзка с оперативните разходи е резултат от факта, че през август не са извършени авансови плащания за допълнителните безвъзмездни средства по втория трансфер.

                  16.

                  Признава, че степента на изпълнение за бюджетните кредити за поети задължения по дял III („Оперативни разходи“) за периода на финансова самостоятелност е 98,09 %, а степента на изпълнение за бюджетните кредити за плащания спрямо бюджетните кредити за поети задължения е много ниска – 3,46 %; призовава Института да информира органа по освобождаване от отговорност за действията, които ще предприеме за отстраняване на тези слабости, тъй като ниската степен на изпълнение показва затруднения при планирането и изпълнението на бюджета.

                  17.

                  Отбелязва констатацията на Сметната палата, че Комисията (ГД „Образование и култура“) и Институтът систематично са подписвали споразумения за отпускане на безвъзмездна финансова помощ, водещи до плащания през 2011 г., едва след извършването на повечето дейности; също така отбелязва, че в периода септември—декември 2011 г. Институтът е извършил окончателни плащания в размер на 4 200 000 EUR по три споразумения за отпускане на безвъзмездна финансова помощ, подписани значително по-късно след началото на дейностите; призовава Института да информира органа по освобождаване от отговорност за действията, които ще предприеме за отстраняване на тези слабости, тъй като този въпрос е свързан с доброто финансово управление.

         Пренесени бюджетни кредити

                  18.

                  Признава, че сумата от 4 500 000 EUR за бюджетни кредити за плащания е била пренесена по бюджетен ред 3 100 (безвъзмездни средства за ОЗИ) от 2010 г. за 2011 г.; отбелязва също така плащането на сумата от 3 780 634,25 EUR, като степента на изпълнение за бюджетните кредити за плащания спрямо бюджетните кредити за поети задължения е 84,01 % към края на 2011 г.

                  19.

                  Отбелязва, че бюджетни кредити в размер на 21 903 441,85 EUR са били автоматично пренесени от 2011 г. за 2012 г., както следва: 0,97 % за разходи за персонал и 2,25 % за административни разходи, като голяма част от тях – 96,79 % са били за оперативни разходи; призовава Института да информира органа по освобождаване от отговорност за действията, които ще предприеме за отстраняване на тези слабости, тъй като високото ниво на пренесени бюджетни кредити противоречи на принципа за ежегодност на бюджета.

                  20.

                  Отбелязва, че бюджетни кредити за плащания в размер на 3 778 942,31 EUR са били пренесени автоматично от 2011 за 2012 г., тъй като в края на 2011 г. Институтът е имал редица поети задължения, съответстващи на надлежно договорени задължения, за които през 2011 г. не е извършено плащане или е извършено само частично плащане; призовава Института да информира органа по освобождаване от отговорност за действията, които ще предприеме за отстраняване на тези слабости.

         Процедури за набиране на персонал

                  21.

                  Отбелязва от годишния отчет за дейността, че до края на 2011 г. са били заети 40 щатни бройки (23 срочно наети служители и 17 договорно наети служители), което показва увеличение от 66 % в сравнение с 24-те заети щатни бройки до края на 2010 г.

                  22.

                  Признава, че наред с увеличаването на персонала, през септември 2011 г. беше създадена нова организационна структура, за да се осигурят достатъчно служители, по-специално с цел подобряване изпълнението на административни и хоризонтални задачи, планирането и изпълнението на бюджета, управлението на човешките ресурси, както и изпълнението на счетоводни задачи и задачи по вътрешен одит, като по този начин беше създадена солидна основа за подкрепа на Института в областта на услугите.

                  23.

                  Отбелязва от годишния отчет за дейността, че новият директор е постъпил на работа в Института на 1 юли 2011 г.

                  24.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 17 април 2013 г. (9) относно резултатите от дейността, финансовото управление и контрола на агенциите.

         (1)  ОВ C 388, 15.12.2012 г., стр. 110.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 97, 9.4.2008 г., стр. 1.

         (5)  ОВ L 357, 31.12.2002 г., стр. 72.

         (6)  Годишни отчети за 2011 г., стр. 23.

         (7)  Решение C(2009)10145 на Комисията от 17 декември 2009 г.

         (8)  Годишни отчети за 2011 г., стр. 34.

         (9)  Приети текстове, P7_TA(2013)0134 (вж. страница 374 от настоящия брой на Официален вестник).


title: 2012/620/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на бюджета на Европейския орган за безопасност на храните за финансовата 2010 година#Резолюция на Европейския парламент от 10 май 2012 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския орган за безопасност на храните за финансовата 2010 година

text:
               17.10.2012

               BG

               Официален вестник на Европейския съюз

               L 286/367

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на бюджета на Европейския орган за безопасност на храните за финансовата 2010 година
   (2012/620/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския орган за безопасност на храните за финансовата 2010 година,

               —

               като взе предвид доклада на Сметната палата относно годишните отчети на Европейския орган за безопасност на храните за финансовата 2010 година, придружен от отговорите на Органа (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 178/2002 на Европейския парламент и на Съвета (3) за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните, и по-специално член 44 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0106/2012),

               1.

               Отлага своето решение за освобождаване от отговорност на изпълнителния директор на Европейския орган за безопасност на храните във връзка с изпълнението на бюджета на Органа за финансовата 2010 година;

               2.

               Представя своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейския орган за безопасност на храните, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 106.

      (2)  ОВ L 248, 16.9.2002 г., стр. 1.

      (3)  ОВ L 31, 1.2.2002 г., стр. 1.

      (4)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 10 май 2012 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския орган за безопасност на храните за финансовата 2010 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейския орган за безопасност на храните за финансовата 2010 година,

                  —

                  като взе предвид доклада на Сметната палата относно годишните отчети на Европейския орган за безопасност на храните за финансовата 2010 година, придружен от отговорите на Органа (1),

                  —

                  като взе предвид препоръката на Съвета от 21 февруари 2012 г. (06083/2012 – C7-0051/2012),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕО) № 178/2002 на Европейския парламент и на Съвета (3) за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните, и по-специално член 44 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0106/2012),

                  А.

                  като има предвид декларацията на Сметната палата, че е получила достатъчна увереност, че годишните отчети за финансовата 2010 година са надеждни и точни и че свързаните с тях операции са законосъобразни и редовни;

                  Б.

                  като има предвид, че на 10 май 2011 г. Парламентът освободи от отговорност изпълнителния директор на Европейския орган за безопасност на храните във връзка с изпълнението на бюджета на Органа за финансовата 2009 година (5) и в резолюцията, придружаваща решението за освобождаване от отговорност, Парламентът, наред с другото:

                              —

                              призова Органа да подобри бюджетните процеси, свързани с неговите диференцирани бюджетни кредити, както и планирането и мониторинга на тяхното многогодишно усвояване,

                              —

                              настоятелно призова Органа освен това да подобри своето бюджетно управление, за да се намали пренасянето на големи суми,

                              —

                              прикани Органа да започне проучване относно потенциалните конфликти на интереси на своите водещи учени, членовете на управителния съвет и на групите от научни експерти, така че евентуалните пропуски в декларациите на интереси да могат да бъдат установени и коригирани своевременно;

                  В.

                  като има предвид, че общият бюджет на Органа за 2010 г. беше 74 700 000 EUR, в сравнение със 71 400 000 EUR през 2009 г., което представлява увеличение от 4,6 %; като има предвид, че първоначалната вноска на Съюза в бюджета на Органа за 2010 г. беше 69 041 000 EUR, което представлява увеличение от 4,36 % в сравнение с първоначалната му вноска за 2009 г. (6);

                  Г.

                  като има предвид, че тенденцията за увеличаване на работната натовареност продължава както по отношение на обема на работата, така и по отношение на нейната сложност, с приемането на повече от 560 научни становища,

         Бюджетно и финансово управление

                  1.

                  Припомня, че първоначалната вноска на Съюза за 2010 г. в бюджета на Органа възлизаше на 69 041 000 EUR; отбелязва обаче, че към тази сума са добавени 3 950 000 EUR възстановен излишък, в резултат на което вноската на Съюза за 2010 г. става 72 991 000 EUR.

                  2.

                  Отбелязва въз основа на забележките в годишния доклад за дейността на Органа, че за 2010 г. по отношение на бюджетните кредити за поети задължения Органът е постигнал процент на изпълнение на бюджета от 98,8 %, а по отношение на бюджетните кредити за плащания — 83,5 %; отбелязва, че по дял 1 (Персонал) и дял 2 (Инфраструктура) бюджетът е напълно изпълнен, а по дял 3 (Операции) степента на изпълнение достига 96,5 %.

                  3.

                  Все пак отбелязва въз основа на същия доклад, че през 2010 г. по отношение на бюджетните кредити за плащания Органът е постигнал процент на изпълнение на бюджета от едва 83,5 %, което е с 11 % под целта, заложена от Органа; констатира от забележките на Органа, че по отношение на бюджетните кредити за плащания степента на изпълнение е по-ниска от очакваното поради следните основни причини:

                              —

                              през ноември 2010 г. стартираха важни проекти за обработка на данни и оперативна подкрепа в областта на информационните технологии, като само за 2011 г. за тях бяха направени плащания в размер на 4 300 000 EUR,

                              —

                              закъсненията при договарянето на дейностите за научно сътрудничество и по-ниските равнища на плащания по съществуващата програма за безвъзмездна помощ и обществени поръчки доведоха до непълно усвояване в размер на 1 300 000 EUR на свързаните диференцирани бюджетни кредити,

                              —

                              отлагането за 2011 г. на плащания в размер на 1 100 000 EUR за специфични проекти за администрация и комуникации.

                  4.

                  Отбелязва, че според Органа управителният съвет е получавал ежемесечно доклади за изпълнението на бюджета, че отклоненията от целите за изпълнение на бюджета по дейности или във връзка с програмата за научно сътрудничество са били посочвани и че са се предприемали корективни мерки.

                  5.

                  Настоятелно призовава Органа обаче да предприеме допълнителни действия за постигане на задоволително изпълнение на бюджета както по отношение на бюджетните кредити за поети задължения, така и по отношение на бюджетните кредити за плащания, и да информира органа по освобождаване от отговорност за постигнатия напредък.

                  6.

                  Отбелязва, че според Органа съгласно графика на Комисията преминаването към системата на счетоводна отчетност на базата на текущо начисляване (ABAC) е било насрочено за септември 2011 г. и е било съответно извършено.

                  7.

                  Счита за неприемливо, че въпреки че управителният съвет на Органа наброява само 15 членове, разходите за всяко заседание възлизат средно на 92 630 EUR, което означава по 6 175 EUR на член от съвета; подчертава, че тази сума е почти три пъти по-голяма от съответната сума за втория по разходи управителен съвет на децентрализирана агенция; счита, че разходите за заседанията на управителния съвет са прекалено големи и следва да бъдат намалени драстично; призовава Органа и неговия управителен съвет незабавно да вземат мерки за промяна на положението и да информират органа по освобождаване от отговорност относно предприетите мерки до 30 юни 2012 г.

         Преноси на бюджетни кредити и процес на управление на договорите

                  8.

                  Отбелязва, че според Органа е трябвало да бъдат освободени 6 % (270 000 000 EUR) от бюджетните кредити за поети задължения за оперативни дейности, пренесени от 2009 г.; отбелязва, че това представлява подобрение спрямо предходната година, когато 19 % от бюджетните кредити за поети задължения за оперативни дейности са били пренесени от 2008 г., като през 2008 г. са били пренесени 37 %, а през 2007 г. — 26 % от тези кредити, съответно от 2007 г. и 2006 г.

                  9.

                  Още веднъж настоятелно призовава Органа да подобри своето бюджетно управление, за да се намали пренасянето на големи суми; отбелязва по-специално, че тази ситуация показва наличието на слабости в управлението на договорите и мониторинга по отношение на изготвянето на доклади и декларации за разходи на Органа.

                  10.

                  Призовава Органа да разработи и прилага обща система за мониторинг за управлението на всички свои договори; по-специално отбелязва липсата на централна координирана структура на ниво дирекции, която да отговаря за мониторинга на договорите; подчертава, че това води до риск от неефективно използване на ресурсите и некоординиран мониторинг на договорите и следователно призовава Органа да централизира тези отговорности на равнището на всяка дирекция.

                  11.

                  Освен това настоятелно призовава Органа да подобри отчитането по изпълнението на договорите, за да гарантира ефективен надзор и управление на оперативните си дейности.

         Обществени поръчки

                  12.

                  Отбелязва, че съгласно годишния доклад за дейността на Органа през 2010 г. Органът е финализирал 24 процедури за възлагане на обществени поръчки в областта на комуникациите и администрацията на стойност от 48 800 000 EUR, както и 75 договора за обществени поръчки и 10 споразумения за отпускане на безвъзмездна помощ, като част от програмата за научно сътрудничество, съответно на стойност от 5 700 000 EUR и 2 100 000 EUR.

                  13.

                  Отбелязва, че от 2008 г. Органът разполага с практическо ръководство за обществените поръчки, което предоставя практически насоки на неговите служители при подготовката и прилагането на процедурите за възлагане на обществени поръчки и свързаните с тях договори, както и че това ръководство се актуализира редовно; освен това отбелязва, че това ръководство се преразглежда, за да се вземат предвид наскоро приетите от Комисията правила за обществените поръчки и преразглеждането на Финансовия регламент.

         Човешки ресурси

                  14.

                  Отбелязва, че според Органа към края на 2010 г. 99 % от планираните длъжности са били заети или предложени за запълване.

                  15.

                  Призовава Органа да отстрани своите слабости в процедурите за набиране на персонал, които излагат на риск прозрачността на процедурите; по-специално отбелязва, че според Сметната палата Органът не е гарантирал анонимността при писмените тестове и е взел решение за определяне на оценките за преминаване през различните етапи от процеса на подбор след започването на процеса на оценяване.

                  16.

                  Изразява загриженост за това, че Органът е забавил с повече от 12 месеца изпълнението на препоръката на службата за вътрешен одит (IAS), определена като „много важна“, в която Органът се призовава да дефинира процеса за подновяване на договорите и да гарантира прозрачност при вземането на решения; следователно призовава Органа да обясни на органа по освобождаване от отговорност причините за това закъснение и бързо да отстрани тези слабости.

         Конфликт на интереси и случаи на „въртяща се врата“

                  17.

                  По-специално отбелязва, че през септември 2010 г. беше съобщено, че председателят на управителния съвет има директни връзки с хранително-вкусовата промишленост и е член на съвета на директорите на Международния институт за науките за живота (ILSI) за Европа.

                  18.

                  Счита, че въпреки че диалогът с представители на промишлеността относно методологиите за оценка на продуктите е легитимен и необходим, той не следва да подкопава нито независимостта на Органа, нито честността на процедурите за оценка на риска; следователно призовава Органа да разглежда като конфликт на интереси случаите на настоящо или неотдавнашно участие на свои служители или членове на управителния съвет на Органа, на негова комисия или работна група в дейности на Международния институт за науките за живота (ILSI), като например в работни групи, научни комитети или председателстване на конференции.

                  19.

                  Настоятелно приканва Сметната палата да финализира и представи своя одит относно конфликта на интереси в Органа.

                  20.

                  Припомня, че през 2010 г. настоящият председател на управителния съвет пропусна да декларира членството си в съвета на директорите на Международния институт за науките за живота (ILSI); отбелязва, че ILSI се финансира от фирми в хранително-вкусовия, химическия и фармацевтичния сектор.

                  21.

                  Следователно счита, че следва да се извърши задълбочен анализ на тези съобщения и на евентуалните и реални конфликти на интереси за всеки случай поотделно, за да се оцени обективността и безпристрастността на Органа на всички равнища, както и неговата работа; освен това призовава Органа да извърши задълбочен преглед на декларациите за интереси, подадени от неговите служители, експерти и членове на управителния съвет, и да вземе последващи конкретни мерки за преустановяване на конфликтите на интереси и информиране на обществеността; призовава Органа да информира органа по освобождаване от отговорност за процеса на проверка и за конкретните предприети мерки, като представи подробен писмен доклад до 30 юни 2012 г.

                  22.

                  Отбелязва забележката на Сметната палата, че процесът на разглеждане на декларациите за интереси на членовете на управителния съвет не е достатъчно строг и подробен и излага на риск пълнотата и прозрачността на тази процедура.

                  23.

                  Счита, че оценката на продуктите не следва да се основава единствено на данни на производителя, а следва надлежно да отчита независимите научни публикации в специализирани научни издания; подчертава, че следва да се подхожда с повишено внимание по отношение на влиянието на сектора при изготвянето на насоки и методологии за оценка, които не следва да облагодетелстват изследвания, спонсорирани от производители със спекулативни цели, и които следва да бъдат разработвани по открит, прозрачен и балансиран начин.

                  24.

                  Припомня на Органа, че правилата, регламентиращи декларациите за интереси, следва да бъдат придружени от описание на последиците в случай на нарушение на тези правила; освен това отбелязва, че Органът следва също да отчита обществения интерес в процеса на независимо вземане на решения, като взема предвид всички важни данни и информация.

                  25.

                  Отбелязва, че през март 2010 г. германска неправителствена организация се обърна към Европейския омбудсман с оплакването, че Органът не е реагирал адекватно на потенциален конфликт на интереси във връзка с преместването през 2008 г. на неговия началник на отдел „Генетично модифицирани организми“ в биотехнологична компания по-малко от 2 месеца, след като въпросният служител е напуснал Органа, без „период на прекъсване“.

                  26.

                  Подчертава заключението на омбудсмана, че Органът не е извършил задълбочена оценка на предполагаемия потенциален конфликт на интереси и призова Органа да подобри прилагането на своите правила и процедури при бъдещи случаи на „въртяща се врата“; освен това подчертава, че омбудсманът също така отбелязва, че воденото на преговори от действащ служител относно бъдещо негово назначение, което може да доведе до случай на „въртяща се врата“, само по себе си представлява конфликт на интереси и препоръчва Органът да подобри съответно своите правила и процедури; призовава Органа да информира органа по освобождаване от отговорност за предприетите конкретни мерки и съответните им срокове, за да се вземат надлежно предвид заключенията на омбудсмана.

                  27.

                  Още веднъж настоятелно призовава Органа да предприема подходящи мерки в случаите на конфликт на интереси и „въртяща се врата“, включително по отношение на случаи в рамките на управителния съвет, както и да информира своевременно органа по освобождаване от отговорност и обществеността за предприетите мерки.

                  28.

                  Отбелязва, че според годишния доклад за дейността на Органа през 2010 г. Органът е предприел няколко инициативи за предотвратяване и управление на конфликтите на интереси:

                              —

                              възлагане изготвянето на независим доклад за оценка на изпълнението от Органа на неговата политика от 2007 г. по отношение на декларирането на интереси,

                              —

                              възлагане изготвянето на независим доклад за сравнение на системата за независимост на Органа със системите на подобни национални и международни организации,

                              —

                              приключване на външен независим преглед на оценките за декларирането на интереси.

                  29.

                  Приветства факта, че Органът прие ново определение за „конфликт на интереси“ въз основа на дефиницията на ОИСР, но предупреждава, че са необходими допълнителни подобрения за укрепване на политиката за независимост на Органа; по-специално подчертава, че критериите, които определят „конфликта на интереси“, следва да бъдат изяснени и обхватът им да бъде разширен, така че да включват текущи дейности и дейности от близкото минало.

                  30.

                  Отбелязва, че според Органа през 2011 г. е извършен преглед на неговата политика по отношение на декларациите за интереси и че неговият управителен съвет е приел нова политика относно независимостта и процесите на вземане на решения в областта на науките.

                  31.

                  Отбелязва, че Органът многократно се е изправял пред предизвикателства, свързани с предполагаеми случаи на конфликт на интереси, в които са замесени членове на експертни комисии, и по-специално в случая на комисиите „Добавки в храните и източници на хранителни вещества“ и „Генетично модифицирани организми“ (ГМО); подчертава, че съставът на осем комисии на Органа, както и на неговия научен комитет следваше да бъде подновен през март 2012 г. и че способността на Органа за изпълнение на новата политика е обект на наблюдение; следователно призовава Органа да информира в писмена форма органа по освобождаване от отговорност до 30 юни 2012 г. относно мерките, предприети за изпълнение на новата политика относно независимостта и процесите на вземане на решения в областта на науките и да се придържа към определението на ОИСР за конфликт на интереси при подновяването на състава на своите комисии и научен комитет; същевременно призовава Органа да информира органа по освобождаване от отговорност за новия състав на комисиите и научния комитет до 30 юни 2012 г.

                  32.

                  Отбелязва преразглеждането на процедурите на Органа през декември 2010 г. с цел гарантиране на изпълнението на задълженията, произтичащи от член 16, параграф 2 и членове 17 и 19 от Правилника за длъжностните лица на Европейския съюз и Условията за работа на другите служители на Европейския съюз, определени в Регламент (ЕИО, Евратом, ЕОВС) № 259/68 на Съвета (7); информиран е, че през 2010 г. 20 служители са напуснали Органа, като всички те при напускането си са получили писмо, напомнящо им за задълженията им спрямо Органа; призовава Органа да подобри допълнително начина, по който прилага своите правила и процедури с оглед избягване в бъдеще на ситуации, подобни на наскоро посочените от Европейския омбудсман случаи на „въртяща се врата“; счита, че всякакви проблеми във връзка с прилагането на правилника за служителите и декларациите за интереси подкопават доверието в Органа.

                  33.

                  Отбелязва, че Органът е одитиран от Сметната палата в рамките на специалния доклад за управлението на конфликтите на интереси в агенциите на Съюза и въз основа на информацията от Сметната палата отбелязва, че специалният доклад ще бъде публикуван до края на юни 2012 г.

                  34.

                  Признава, че според специалния доклад Комисията обмисля промяна на бъдещото финансиране на Органа и е предложила органът по освобождаване от отговорност и Съветът да разгледат възможността за частично базирана на такси структура за финансиране на Органа; отбелязва, че Комисията провежда оценка на въздействието по този въпрос; изразява загриженост обаче, че новата схема на финансиране, предложена от Комисията, би могла да засегне независимостта на Органа.

         Изпълнение

                  35.

                  Отбелязва, че според годишния доклад за дейността на Органа през 2010 г., със стартирането на програмата e3, е започнал воден от външни консултанти преглед на ефективността на Органа; отбелязва, че началната фаза на програмата касаеше създаването на програмно портфолио, структура и управление в подготовка за структурната реорганизация, предвидена за 2011 г.; приканва Органа да информира органа по освобождаване от отговорност за заключенията от прегледа и за мерките, предприети и прилагани за изпълнението им.

                  36.

                  Приветства плановете на Органа за подобряване на средносрочното планиране по отношение на по-доброто включване на държавите членки в работата на Органа и по-оптималното обединяване на неговите ресурси в Европа; подкрепя Органа за задълбочаването на сътрудничеството му с държавите членки в областта на оценката на риска.

                  37.

                  Изтъква необходимостта Органът да осигури високо качество и независимост на своите консултации, за да се гарантира съответствие със стандартите за безопасност на Съюза, високи научни постижения и независимост по всички въпроси, свързани с преки или косвени последици за безопасността на храните и фуражите и растителната защита; препоръчва, най-вече в интерес на прозрачността, да се вземат мерки за допълнително насърчаване и мониторинг на спазването на вътрешните правила относно декларациите за интереси на служителите на Органа и експертите, работещи за него.

                  38.

                  Счита, че основните задачи на Европейския орган за безопасност на храните са предоставянето на независими научни консултации по въпроси с пряко или косвено отражение върху безопасността на храните, извършването на оценки на риска, осигуряващи за институциите на Съюза, държавите членки и органите, определящи политиките, солидна научна основа за формулиране на съобразени с политиките законодателни или регулаторни мерки, както и събирането и анализа на научни данни.

         Вътрешен одит

                  39.

                  Отбелязва, че шест „много важни“ препоръки на службата за вътрешен одит все още не са изпълнени, а изпълнението на три от тях вече е закъсняло с повече от 12 месеца; отбелязва по-специално, че закъсненията касаят: управлението на сигурността на информацията, процеса на подновяване на договори и прозрачността при вземането на решения, както и политиката за картотекиране и архивиране; следователно призовава Органа бързо да коригира това положение и да информира органа по освобождаване от отговорност за постигнатите резултати.

                  40.

                  Обръща внимание на препоръките от предишните си доклади за освобождаване от отговорност във връзка с изпълнението на бюджета, включени в приложението към настоящата резолюция.

                  41.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 10 май 2012 г. (8) относно резултатите от дейността, финансовото управление и контрола на агенциите.

         (1)  ОВ C 366, 15.12.2011 г., стр. 106.

         (2)  ОВ L 248, 16.9.2002 г., стр. 1.

         (3)  ОВ L 31, 1.2.2002 г., стр. 1.

         (4)  ОВ L 357, 31.12.2002 г., стр. 72.

         (5)  ОВ L 250, 27.9.2011 г., стр. 162.

         (6)  ОВ L 64, 12.3.2010 г., стр. 991.

         (7)  ОВ L 56, 4.3.1968 г., стр. 1.

         (8)  Приети текстове, P7_TA(2012)0164 (вж. стр. 388 от настоящия брой на Официален вестник).

      ПРИЛОЖЕНИЕ

         ПРЕПОРЪКИ НА ЕВРОПЕЙСКИЯ ПАРЛАМЕНТ ОТ ПРЕДХОДНИ ГОДИНИ

                  Европейски орган за безопасност на храните

                  2006 г.

                  2007 г.

                  2008 г.

                  2009 г.

                  Изпълнение

                  Дейностите му не се регулират чрез оценка на риска или определени подходящи показатели за изпълнение, нито от документирани системи и процедури за вътрешен контрол

                  n.a.

                  Призовава Органа да заложи конкретни, измерими, постижими, реалистични и срочни цели (SMART) и уместни, приемливи, достоверни, прости и устойчиви показатели (RACER), както и да изготви диаграма на Гант → насърчаване на ориентиран към резултатите подход

                              —

                              Препоръчва на Органа да подобри планирането и мониторинга на бюджетните процеси, свързани с диференцирани бюджетни кредити

                              —

                              Подчертава, че е необходимо Органът да гарантира високо качество и независимост на своите консултации; препоръчва да се вземат мерки за допълнително насърчаване и мониторинг на вътрешните правила относно декларациите за интереси на служителите или на Органа и на експертите, работещи за Органа

                              —

                              Изисква от Сметната палата да извърши одити на изпълнението на Органа

                  Бюджетно и финансово управление/възлагане на обществени поръчки

                              —

                              Принципът на ежегодност не се спазва строго: голяма част от трансферите са извършени предимно в края на годината (31 от 49 трансфера)

                              —

                              Слабости в процедурите за възлагане на обществени поръчки: критериите за подбор не са посочени; методът за определяне на цената не е изготвен до началото на процедурата по оценка; неясно описание на критериите за качество

                              —

                              Принципът на ежегодност не се спазва строго: слабости в планирането, програмирането и бюджетирането на планираните дейности

                              —

                              Слабости при бюджетното управление: средствата, предоставени от Комисията на Хърватия и Турция (предприсъединителна стратегия), следваше да бъдат третирани като целеви приходи в бюджета; въпреки това, те бяха третирани като част от нормална субсидия на Общността

                              —

                              Принципът на ежегодност не се спазва строго: слабости при програмирането, мониторинга и сроковете по договорите и бюджета на Органа →

                                          1)

                                          Призовава Органа да подобри своето бюджетно управление, за да намали пренасянето на суми; 23 % през 2008 г.; 16 % през 2007 г.; 20 % през 2006 г.;

                                          2)

                                          Голяма част от бюджетните кредити за поети задължения трябваше да бъдат отменени (37 % от поетите задължения за оперативни дейности, пренесени от 2007 г. и 26 % от 2006 г.)

                              —

                              Призовава Комисията да провери възможностите за осигуряване на пълно прилагане на принципа за ориентирано спрямо потребностите управление на паричните средства в наличност → големи парични резерви (19 990 492,26 EUR)

                              —

                              Призовава Органа да подобри бюджетните процеси, свързани с неговите диференцирани бюджетни кредити, както и планирането и мониторинга на тяхното многогодишно усвояване

                              —

                              Настоятелно призовава Органа да подобри управлението на бюджета си с цел намаляване преноса на големи суми; подчертава, че Сметната палата сигнализира за пренос на бюджетни кредити за следващата година, като тази ситуация показва слабости на Органа при управлението на договори и мониторинга по отношение на изготвянето на доклади и декларации за разходи

                              —

                              Сметната палата посочва, че поетите задължения за оперативни дейности, пренесени от предходната година, е трябвало да бъдат освободени и настоява Органът да промени това положение и да уведоми Сметната палата за предприетите мерки

                              —

                              Отбелязва, че Сметната палата съобщава за трудности при изпълнението на работната програма за 2009 г. и призовава Органа да предприеме необходимите мерки за отстраняване на тези слабости

                  Човешки ресурси

                  Не са налице реалистични цели за набиране на персонал;

                              —

                              Органът успя да постигне своите цели по отношение на набирането на персонал и да запълни 273 от 300 длъжности в щатното си разписание: одитът на процедурите по набиране на персонал показа, че преди крайния срок, определен в обявата за свободна позиция, комисията за подбор не е определила нито тежестта на прилаганите критерии за подбор, нито минималния резултат, необходим за преминаване към следващия етап на конкурса

                  n.a.

                  n.a.

                  Вътрешен одит

                  n.a.

                  n.a.

                  Изпълнени са 20 от общо 25-те препоръки на службата за вътрешен одит и структурата за вътрешен одит (80 %)

                              —

                              Изразява загриженост, че от 48-те препоръки 1 е определена като „критична“, 27 – като „много важни“ и 20 – като „важни“, но на органа по освобождаване от отговорност не е предоставена информация относно съдържанието на тези препоръки; призовава изпълнителния директор на Органа да предостави тази информация

                              —

                              Повтаря искането си Органът да предприеме подходящи мерки в случаите на конфликти на интереси; приканва Органа да започне проучване за потенциалните конфликти на интереси на своите водещи учени, членовете на управителния съвет и на групите от научни експерти, така че евентуални пропуски в декларациите на интереси да могат да бъдат установени и коригирани своевременно